Genfersjøen (innsjø)

Genfersjøen (fransk Lac Léman, le Léman, eller Lac de Genève, tysk Genfersee) er med et areal på 582,4 km² den nest største ferskvannssjøen i Sentral-Europa etter Balatonsjøen. Denne halvmåneformede sjøen er delt, så å si på langs, slik at 234 km² (40 %) tilhører Frankrike (den søndre delen) og 348 km² (60 %) tilhører Sveits (den nordre delen). Vannføringen er dominert av elva Rhône, som alene drenerer 18 % av nedbøren i Sveits. Rhône renner inn i østenden av innsjøen, og ut i vestenden der byen Genève ligger.
Vannstanden styres av Seujet-dammen i Genève.

Innsjøen er delt inn i 3 soner:
 Petit Lac, den smaleste delen vest for linjen Nyon-Yvoive.
 Grand Lac, den videste delen mellom Lausanne og Evian.
 Haut Lac, delen øst for linjen Rivaz-Meillerie. 

 Etymologi 
Det franske navnet for Genfersjøen, Lac Léman, stammer fra kelterne. Navnet betydde «vannet mellom fjellene». Senere ga romerne innsjøen navnet Lacus Lemanus.

En annen teori om navnet er at den greske geografen Strabon i år 63 f.kr. noterte at sjøen hadde blitt kalt limnê i flere århundrer; et navn som bare betyr «sjø» på gresk. Gallerne i romerriket oversatte dette siden til Lemanus. Navn som «Lausannesjøen» dukket opp i det andre århundre; «Genfersjøen» dukket opp på et langt senere tidspunkt i tiden rundt reformasjonen. Innbyggerne i Vaud og Savoie har imidlertid alltid brukt navnet Léman om innsjøen.CGNA Lausanne 

 Referanser 

 Eksterne lenker 

 Webkameraer og vindvarsel for Genfersjøen

Kategori:Innsjøer i Sveits
Kategori:Innsjøer i Frankrike
Kategori:Internasjonale innsjøer
Kategori:Ramsarområder
Kategori:Rhônes vassdragsområde